Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 167/14/8806	Košice, 16.4.2014
EEČ : 2-65-131-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
v Košiciach, v mesiacoch  máj, jún, november a december 2013 a v januári 2014 neplnil vyživovaciu povinnosť, ktorá mu vyplýva zo zákona o rodine, voči dcére XXXXX, nar. XXXXX, žijúcej u matky  XXXXX v obci XXXXX, okres XXXXX - okolie, pritom výška alimentačného záväzku bola  určená právoplatným verdiktom Okresného súdu XXXXX - okolie sp.zn. 12 P/98/2008 zo dňa 16. 10 2008  mesačne 107,88,- € a tak mu vznikol dlh na bežnom výživnom 523,64,- €, 

lebo zanikla trestnosť činu

Odôvodnenie:
Uznesením povereného príslušníka OR PZ XXXXX - okolie OPP Obvodného oddelenia PZ Bohdanovce sp. zn. ČVS: ORP-137/BO-KS-2014 z 28.02.2014 bolo vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, ako je uvedené vo výrokovej časti tohto uznesenia.

	V priebehu konania bol vypočutý obvinený, ktorý sa priznal k spáchaniu trestného činu. Zároveň dodal, že bežné výživné riadne uhradil až do konca februára 2014. Predložil o tomto akte hodnoverný doklad .

	Dňa 29. 03. 2010 bola vypočutá matka oprávnenej osoby XXXXX, ktorá konštatovala, že ku dňu jej výsluchu obvinený splatil celé dlžné výživné na dcérku XXXXX.

	Podľa § 215 ods. 1 písm. g/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral za záverečnú poradu.

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor